Lady (11) - en hund etter fart
Det startet med snøscooterturer inn til Leinavannet i Indre Troms. Deretter fikk hun snusen på båtlivet. Da hun som seksåring fikk sitte på et av matfars tohjulede klenodier – en Triumph tigercub 1963-modell – var hun frelst. Siden har hun vært Walther eksosrype på en lang rekke veterankjøretøytreff, fra Lofoten i sør til Nordreisa i nord. Matmor Turid parkerer de hjemme på Finnsnes. – Man kan se skadefryden i øynene hennes når vi kjører forbi andre biler, skratter 73-åringen.Drar Walther avgårde på motorsykkelen uten henne, blir hun deppa. – Da tusler hun skuffet inn med halen mellom beina, forteller Winther. Møt Quasi Modo:Han er akkurat kåret til verdens styggeste hund! Lady kan tilbringe flere timer på tanken til Triumph-en. 80 kilometer i timen er intet problem. Hun har nemlig på seg rosa hjelm og briller for å holde hår unna øynene og et spesialsydd skinndekken for å holde varmen. I tillegg er hun koplet til Walther med et sikkerhetsbelte. – Det går greit det. Hun er utrolig rolig, og helt betatt av MC. De fleste andre hunder ville nok prøvd å hoppe av. La oss kalle Lady nordnorsk MC-hund, en salig blanding av tibetansk tempelhund og bichon frisé. Rasen kjennetegnes av sitt rolige lynne og begjær for fart og spenning. Og voldsomme temperament hvis noen kommer for nært kjøretøyet de sitter på. Les også:Helt pyton med hulepinnsvin til middag Lady føler nemlig at hun eier både Triumph-en og Walther. Det fikk blant andre en dansk hurtigruteturist erfare. – Han ble sendt om bord igjen for medisinsk behandling. Av og til nytter det ikke å si til folk at de ikke må komme for nært, forteller Walther. Les også:Bestemor (80) bet hundHan og Lady er blitt en turistattraksjon på hurtigrutekaia på Finnsnes, hvor veterankjøretøyklubben Gammelhorken møtes hver søndag. Også på landeveien vekker de oppsikt. – Har det vært noen nestenulykker? – Nei aldri, men de vi møter på veien kan bli litt oppskjørtet og farlige for andre trafikanter når de ser oss, ler Winther.
Ladys største lidenskap er livet på landeveien sammen med matfar Walther Winther.